Αναγέννηση Νέου Ρυσίου (καλαθοσφαίριση γυναικών)

Ο Αθλητικός Μορφωτικός Σύλλογος Αναγέννηση Νέου Ρυσίου είναι ελληνικό αθλητικό σωματείο με έδρα την περιοχή του Νέου Ρυσίου στη Θεσσαλονίκη. Επίσημο έτος ίδρυσής του είναι το 1980 και οι αθλητές του αγωνίζονται φορώντας εξοπλισμό πράσινου και λευκού χρώματος. Στο έμβλημα του συλλόγου απεικονίζεται ένας φλεγόμενος βωμός σε μία ασπίδα. Ο μακεδονικός σύλλογος καλλιεργεί μεταξύ άλλων και το άθλημα της καλαθοσφαίρισης. Διαθέτει τμήμα τόσο ενήλικων γυναικών, καθώς και αθλητριών νεαρότερων ηλικιακών ομάδων. Αθλητική έδρα των τμημάτων αυτών είναι το Δημοτικό Κλειστό Γυμναστήριο Νέου Ρυσίου, χωρητικότητας 350 θέσεων.«Κλειστά Γυμναστήρια», πληροφορίες στον επίσημο ιστότοπο της Ένωσης Πετοσφαιρικών Σωματείων Θεσσαλονίκης. Ανακτήθηκε 23 Αυγούστου 2024. 

 Ιστορική αναδρομή 
 Πρώτη εικοσαετία στα Τοπικά Πρωταθλήματα (1980-2008) 

 Ανοδική πορεία στην Α2 Εθνική (2009-2013) 
Η λήξη της αγωνιστικής περιόδου 2008-09 βρήκε την Αναγέννηση Πρωταθλήτρια στο τοπικό γυναικείο Πρωτάθλημα Θεσσαλονίκης, με αποτέλεσμα να ανέλθει απευθείας στους Ομίλους της Α2 Εθνικής Κατηγορίας από το επόμενο φθινόπωρο.«Πρωταθλήτριες Ομάδες Αγωνιστικής Περιόδου 2008-2009», πληροφορίες στον επίσημο ιστότοπο της Ένωσης Καλαθοσφαιρικών Σωματείων Θεσσαλονίκης.

Το ντεμπούτο της ομάδας στο θεσμό του Κυπέλλου Ελλάδος πραγματοποιήθηκε στις 11 Οκτωβρίου 2009 απέναντι στο Μεγάλο Αλέξανδρο Θεσσαλονίκης, τον οποίο και νίκησε εκτός έδρας με σκορ 52-53.«Το Κύπελλο Ελλάδας γυναικών», άρθρο στον ιστότοπο Zougla.gr, 11 Οκτωβρίου 2009. Στη Β' Φάση, ωστόσο, δεν κατάφερε να ξεπεράσει το εμπόδιο των Εσπερίδων Καλλιθέας, από τις οποίες υπέστη συντριπτική εντός έδρας ήττα με σκορ 32-80.«Κύπελλο Ελλάδος Γυναικών», άρθρο στον ιστότοπο HomoBasketus.blogspot.com, 23 Οκτωβρίου 2009. Σε ό,τι αφορά το Πρωτάθλημα της περιόδου 2009-10, η Αναγέννηση εντάχθηκε μαζί με 13 ακόμη ομάδες στον Όμιλο Βορρά.«Βαθμολογία Πρωταθλήματος Α2 Εθνικής Γυναικών (Όμιλος Βορρά) 2009-2010», πληροφορίες στον επόσημο ιστότοπο της Ελληνικής Ομοσπονδίας Καλαθοσφαίρισης. Ολοκλήρωσε τις αγωνιστικές της υποχρεώσεις με 17 νίκες και 9 ήττες, μια καλή επίδοση για ομάδα χωρίς παραστάσεις από το επίπεδο αυτό. Στην τελική κατάταξη βρέθηκε στην 6η θέση, παραμένοντας χωρίς προβλήματα στην Κατηγορία. Καθήκοντα πρώτης προπονήτριας διατήρησε τη χρονιά αυτή η Βιβή Διαβολεμένου.

Τον επόμενο Οκτώβριο η ομάδα του Νέου Ρυσίου επέστρεψε στα γήπεδα και πάλι για το Κύπελλο Ελλάδος, χωρίς, ωστόσο, να καταφέρει να νικήσει τον πρώτο της αντίπαλο. Αποκλείστηκε άμεσα από την Α.Ε. Πυλαίας, εκτός έδρας, με σκορ 62-58. Στο Πρωτάθλημα της περιόδου 2010-11, ξανά υπό την εποπτεία της Διαβολεμένου, η ομάδα βελτίωσε την επίδοσή της, ολοκληρώνοντας τις αγωνιστικές της υποχρεώσεις στην 3η θέση της τελικής κατάταξης.«Βαθμολογία Πρωταθλήματος Α2 Εθνικής Γυναικών (Όμιλος Βορρά) 2010-2011», πληροφορίες στον επόσημο ιστότοπο της Ελληνικής Ομοσπονδίας Καλαθοσφαίρισης. Για να το πετύχει συγκέντρωσε 17 νίκες και 5 ήττες (οι ομάδες είχαν μειωθεί σε 12), όσες και ο Παναθλητικός Συκεών, ο οποίος βρέθηκε μία θέση χαμηλότερα. Ακολούθως διεξήχθη στο Βόλο αγώνας κατάταξης μεταξύ της Αναγέννησης και του Άρη Χολαργού, ομάδα που κατετάγη στην 3η θέση του Ομίλου Νότου, προκειμένου να αποσαφηνιστεί σειρά προτεραίτητας για άνοδο στην κορυφαία κατηγορία, σε περίπτωση που προέκυπταν αναπάντεχα κενές θέσεις. Νικητής αναδείχθηκε ο Άρης με σκορ 57-75, αφήνοντας τυπικά την Αναγέννηση στην 6η θέση του συνόλου της Α2 Εθνικής.

Στη διοργάνωση του Κυπέλλου της επόμενης χρονιάς, το Νέο Ρύσιο πήρε ρεβάνς από την Πυλαία, σπρώχνοντάς την εκτός συνέχειας με νίκη 51-40.«Αποτελέσματα Κυπέλλου Γυναικών», άρθρο στον ιστότοπο BasketBlog.gr, 18 Σεπτεμβρίου 2011.«Μεγάλη πρόκριση Παναθλητικού», άρθρο στον ιστότοπο OnSports.gr, 18 Σεπτεμβρίου 2011. Η πορεία του διακόπηκε στην επόμενη αγωνιστική, οπότε και γνώρισε την εντός έδρας ήττα με σκορ 54-65 από τον Παναθλητικό Συκεών. Την τεχνική ηγεσία της Αναγέννησης για τη χρονιά 2011-12 είχε ξανά η Διαβολεμένου. Μαζί κατέλαβαν εκ νέου την 3η θέση του Ομίλου Βορρά,«Στην Α1 ο Ολυμπιακός Βόλου», άρθρο στον ιστότοπο WomenSports.gr, 29 Απριλίου 2012.«Τα αποτελέσματα και η τελική βαθμολογία στον Ομιλο Βορρά της Α2 γυναικών», άρθρο στον ιστότοπο Tsiotras.blogspot.gr, 29 Απριλίου 2012. αν και αυτή τη χρονιά η διοίκηση του συλλόγου αποφάσισε να μην λάβει αυτός μέρος σε αγώνα κατάταξης, καθώς δεν υπήρχε η οικονομική δυνατότητα για ενδεχόμενη άνοδο στην Α1 Εθνική.«Δεν κατεβαίνει στο μπαράζ το Ρύσιο!», άρθρο στον ιστότοπο WePlayBall.gr, 10 Μαΐου 2012. Συνεπώς ο αγώνας κατακυρώθηκε υπέρ του Πρωτέα Βούλας, 3ου στον Όμιλο Νότου, με σκορ 20-0.«Ασημόπουλος: «Εκτός των οικονομικών δυνατοτήτων του Νέου Ρυσίου η ενδεχόμενη άνοδος στην Α1 γυναικών»», άρθρο στον ιστότοπο Tsiotras.blogspot.gr, 9 Μαΐου 2012. Κορυφαία σκόρερ της χρονιάς για την ομάδα αναδείχθηκε η αθλήτρια Μαρία Ρούσσου (289 πόντοι σε 20 αγωνιστικές, 14,45 κατά μ.ό.), ακολουθούμενη από την Αλεξάνδρα Γιαννοπούλου (232 πόντοι σε 18 αγωνιστικές, 12,89 κατά μ.ό.).«Α.Μ.Σ. Αναγέννηση Νέου Ρυσίου (Γυναίκες)», στατιστικά στο επίσημο αρχείο της Ελληνικής Ομοσπονδίας Καλαθοσφαίρισης. Ανακτήθηκε 23 Αυγούστου 2024.

Στον πάγκο της Αναγέννησης ήρθε το καλοκαίρι η Ελένη Καφαντάρη, η οποία είχε συνεργαστεί και παλαιότερα με το σύλλογο.«Καφαντάρη: «Να πρωταγωνιστήσει η Αναγέννηση Ν.Ρ.»», συνέντευξη στον ιστότοπο OnSports.gr, 28 Σεπτεμβρίου 2012. Την επόμενη χρονιά η Αναγέννηση πραγματοποίησε την καλύτερη μέχρι τότε πορεία της στο θεσμό του Κυπέλλου. Στην 1η Αγωνιστική της Α' Φάσης επικράτησε εκτός έδρας του Λασσάνη Κοζάνης με σκορ 37-69.«Τα σημερινά αποτελέσματα και τα νέα ζευγάρια», άρθρο στον ιστότοπο NorthBasket.gr, 16 Σεπτεμβρίου 2012. Αφού πέρασε τη 2η Αγωνιστική άνευ αγώνος, στην 3η Αγωνιστική νίκησε την Α.Ε. Πυλαίας εντός έδρας με σκορ 68-45.«Κύπελλο Ελλάδας Γυναικών: Πέρασε η Αναγέννηση Νέου Ρυσίου», άρθρο στον ιστότοπο OnSports.gr, 26 Σεπτεμβρίου 2012. Στη «Φάση των 16» κατάφερε να ξεπεράσει το εμπόδιο του Πανιωνίου με εντός έδρας νίκη, της οποίας το σκορ διαμορφώθηκε στο 48-44.«Σπουδαία πρόκριση για την Αναγέννηση Ν.Ρυσίου», άρθρο στον ιστότοπο NorthBasket.gr, 30 Σεπτεμβρίου 2012.«Έγινε η έκπληξη, άνετα ο Αθηναϊκός», άρθρο στον ιστότοπο του NovaΣΠΟΡ FM, 30 Σεπτεμβρίου 2012. Τελικά στη «Φάση των 8» διασταυρώθηκε με τον Αθηναϊκό, από τον οποίο ηττήθηκε με μεγάλη διαφορά, ενδεικτική της διαφοράς δυναμικότητας των δύο ομάδων, με σκορ 33-82.«Στους 4 ο Αθηναϊκός», άρθρο στον ιστότοπο Vyronas.gr, 23 Δεκεμβρίου 2012.«Πέρασε από το Ρύσιο ο Αθηναϊκός», άρθρο στον ιστότοπο NorthBasket.gr, 23 Δεκεμβρίου 2012. Σε ό,τι αφορά το Πρωτάθλημα, η χρονιά 2012-13 υπήρξε ιδιόρρυθμη οργανωτικά για την Α2 Εθνική Κατηγορία, εφόσον την επόμενη θα μειώνονταν οι ομάδες που θα συμμετείχαν στην Α1 Εθνική. Ο Όμιλος Βορρά χωρίστηκε αρχικά σε δύο υποομίλους, με την Αναγέννηση να αγωνίζεται στον πρώτο από αυτούς. Στο τέλος της Α' Φάσης βρέθηκε αήττητη στην 1η θέση της βαθμολογίας, με 12 νίκες σε ισάριθμους αγώνες.«Αποτελέσματα Α2 Βορρά: Στα μπαράζ για την άνοδο Ηρακλής και ΠΑΣ!», άρθρο στον ιστότοπο WePlayBall.gr, 24 Φεβρουαρίου 2013. Για τη συνέχεια οι τρεις πρώτοι κάθε υποομίλου σχημάτισαν έναν κοινό των 6 ομάδων. Στο πλαίσιο αυτό το Ρύσιο σημείωσε 8 νίκες και 2 ήττες, κατακτώντας τόσο τον τίτλο του Πρωταθλητή Βορρά, όσο και το εισιτήριο για την ανώτατη κατηγορία.«Αποτελέσματα Α2 Βορρά: Στην Α1 το Ρύσιο, στα μπαράζ ανόδου ο Παναθλητικός!», άρθρο στον ιστότοπο WePlayBall.gr, 21 Απριλίου 2013.«Στην Α1 Γυναικών η Αναγέννηση Ν. Ρυσίου», άρθρο στον ιστότοπο NorthBasket.gr, 21 Απριλίου 2013.«Στην Α1 το Ρύσιο», άρθρο στον ιστότοπο WomenSports.gr, 21 Απριλίου 2013. Κορυφαία σκόρερ της ομάδας την περίοδο αυτή αναδείχθηκε η Αλεξάνδρα Γιαννοπούλου (204 πόντοι σε 18 αγωνιστικές, 11,33 κατά μ.ό.). Επίσης διακρίθηκαν οι Τασούλα Μύρβαλη (46 πόντοι σε 5 αγωνιστικές, 9,20 κατά μ.ό.) και Άννα Μούρτου (164 πόντοι σε 18 αγωνιστικές, 9,11 κατά μ.ό.).

 Διετία στην Α1 Εθνική (2013-2015) 
Λίγο πριν ξεκινήσει η περιπέτεια της Α1 Εθνικής, η ομάδα του Νέου Ρυσίου αγωνίστηκε τον επόμενο Οκτώβρη σε ένα παιχνίδι στα πλαίσια της «Φάσης των 16» του Κυπέλλου Ελλάδος. Σε αυτό γνώρισε την εκτός έδρας ήττα από την Ένωση Σουρμένων-Ελληνικού με σκορ 70-47 και αποκλείστηκε από τη συνέχεια της διοργάνωσης.«Στο καναβάτσο ο Αθηναϊκός - Όλα τα αποτελέσματα του Κυπέλλου», άρθρο στον ιστότοπο WomenSports.gr, 6 Οκτωβρίου 2013.

Λίγες ημέρες μετά, στις 26 Οκτωβρίου 2013, η Αναγέννηση πέτυχε την πρώτη της νίκη στην κατηγορία, επικρατώντας του Άρη Θεσσαλονίκης με 62-56. Στη διάρκεια της Κανονικής Περιόδου του 2013-14 η ομάδα της Καφαντάρη συγκέντρωσε 8 νίκες και 10 ήττες, με αποτέλεσμα να βρεθεί στην 6η θέση της βαθμολογικής κατάταξης (σε σύνολο 10 ομάδων).«Βαθμολογία και Αποτελέσματα Πρωταθλήματος Α1 Εθνικής Κατηγορίας Γυναικών 2013-2014», άρθρο στον επίσημο ιστότοπο της Ελληνικής Ομοσπονδίας Καλαθοσφαίρισης. Ισοβάθμισε με τον Αθηναϊκό, που τοποθετήθηκε μία θέση υψηλότερα βάσει των μεταξύ τους αποτελεσμάτων. Παραγωγικότερη σκόρερ της ομάδας αναδείχθηκε η Ελληνίδα Ναυσικά Σταυρίδου (270 πόντοι σε 17 αγώνες, 15,88 κατά μ.ό.), ενώ ακολούθησαν οι Φαίδρα Σκιαδοπούλου (193 πόντοι σε 17 αγώνες, 11,35 κατά μ.ό.), Μαρία Αυτζή (140 πόντοι σε 16 αγώνες, 8,75 κατά μ.ό.) και η Σέρβα Ντραγκάνα Γκόμπελιτς (105 πόντοι σε 7 αγώνες, 15,00 κατά μ.ό.). Η Σταυρίδου είχε, επίσης, την τρίτη καλύτερη επίδοση στο σύνολο των αθλητριών του Πρωταθλήματος σε ό,τι αφορά τα κερδισμένα φάουλ.

Η Αναγέννηση κλήθηκε στη φάση των Play-Offs να αντιμετωπίσει τον 3ο στην κατάταξη Παναθηναϊκό. Βάσει της προκήρυξης του Πρωταθλήματος, νικήτρια θα αναδεικνυόταν η ομάδα που πρώτη θα συγκέντρωνε τρεις νίκες εναντίον της αντιπάλου της, λαμβάνοντας υπόψη και τα αποτελέσματα της κανονικής περιόδου.«Ειδική Προκήρυξη Πρωταθλήματος Α1 Εθνικής Κατηγορίας Γυναικών 2013-2014», έγγραφο στον επίσημο ιστότοπο της Ελληνικής Ομοσπονδίας Καλαθοσφαίρισης.  Οι δύο ομάδες είχαν από μία νίκη και μία ήττα (79-65 στην Αθήνα, 20-0 στο Νέο Ρύσιο) το δε αποτέλεσμα υπέρ της Αναγέννησης οφειλόταν σε μηδενισμό της αθηναϊκής ομάδας, εφόσον αυτή απέτυχε να προσκομίσει τα δελτία των αθλητριών της στον αγώνα. Ο Παναθηναϊκός ήταν τελικά αυτός που πρώτος πέτυχε δύο διαδοχικές νίκες (87-43 στην Αθήνα, 74-77 στο Νέο Ρύσιο),«Αποτελέσματα Πλέι Οφ Α1: Στα ημιτελικά με "σκούπα" ΠΑΟ και Αθηναϊκός!», άρθρο στον ιστότοπο WePlayBall.gr, 10 Απριλίου 2014.«Ένας εύκολα, ένας δύσκολα», άρθρο στον ιστότοπο του ΣΠΟΡ FM, 9 Απριλίου 2014. με αποτέλεσμα να απομείνει στην Αναγέννηση σειρά αγώνων κατάταξης για τις θέσεις 5 έως 8 απέναντι στον Άρη Θεσσαλονίκης. Οι δύο ομάδες έφερναν από μία νίκη από την κανονική περίοδο (62-56 το Ρύσιο, 57-56 ο Άρης), με την Αναγέννηση να ολοκληρώνει επιτυχημένα την προσπάθειά της για τη χρονιά με δύο διαδοχικές νίκες (82-45 εντός, 50-67 εκτός).«Αναγέννηση Νέου Ρυσίου - Άρης 82-45», άρθρο στον ιστότοπο Gazzetta.gr, 14 Απριλίου 2014.«Αναγέννηση Νέου Ρυσίου: Περίπατο με Άρη και 2-1», άρθρο στον ιστότοπο OnSports.gr, 14 Απριλίου 2014.«Αποτελέσματα Πλέι Οφ Α1: Τέλος η αγγαρεία, στην εξάδα το Ρύσιο!», άρθρο στον ιστότοπο WePlayBall.gr, 17 Απριλίου 2014.«Άρης - Αναγέννηση Ν. Ρυσίου 50-67», άρθρο στον ιστότοπο Sport24.gr, 17 Απριλίου 2014. Με τον τρόπο αυτό μπήκε στην κορυφαία εξάδα και τελικά βρέθηκε στην 6η θέση κάτω από τον Ιπποκράτη Κω, ο οποίος είχε τερματίσει υψηλότερα στην κανονική περίοδο.

Την επόμενη αγωνιστική περίοδο, 2014-15, η Αναγέννηση διακρίθηκε τόσο στο Πρωτάθλημα όσο και στο Κύπελλο Ελλάδος, πετυχαίνοντας τις σημαντικότερες επιτυχίες της μέχρι τότε ιστορίας του. Στην Κανονική Περίοδο ο απολογισμός της ήταν εκ νέου 8 νίκες και 10 ήττες.«Βαθμολογία και Αποτελέσματα Πρωταθλήματος Α1 Εθνικής Κατηγορίας Γυναικών 2014-2015», άρθρο στον επίσημο ιστότοπο της Ελληνικής Ομοσπονδίας Καλαθοσφαίρισης. Εντούτοις αυτή τη φορά κατετάγη στην 4η θέση της βαθμολογικής κατάταξης, χωρίς να παρατηρηθεί ισοβαθμία. Τους περισσότερους πόντους σημείωσε για λογαριασμό της ομάδας η Αμερικανίδα Έζια Λόγκαν (262 πόντοι σε 18 αγώνες, 14,56 κατά μ.ό.), ενώ ακολούθησαν οι Ελληνίδες Ναυσικά Σταυρίδου (214 πόντοι σε 17 αγώνες, 12,59 κατά μ.ό.), Φαίδρα Σκιαδοπούλου (208 πόντοι σε 18 αγώνες, 11,56 κατά μ.ό.) και Ρούλα Μούλη (203 πόντοι σε 18 αγώνες, 11,28 κατά μ.ό.). Στους στατιστικούς πίνακες των ατομικών επιτευγμάτων στο σύνολο των ομάδων, η Μούλη βρέθηκε στην 3η θέση σε ό,τι αφορά τα Κλεψίματα (43 σε 18 αγώνες, 2,39 κατά μ.ό.), ενώ η Σκιαδοπούλου πρώτευσε στα Κοψίματα (23 σε 18 αγώνες, 1,28 κατά μ.ό.).

Στα πλαίσια της διαδικασίας των Play-Offs η Αναγέννηση διασταυρώθηκε με τον Ιπποκράτη Κω, απέναντι στον οποίο είχε το πλεονέκτημα της έδρας, αλλά και της μεταφοράς δύο νικηφόρων αποτελεσμάτων από την Κανονική Περίοδο (85-67 στην Κω, 68-51 στο Νέο Ρύσιο). Για την ολοκλήρωση της σειράς χρειάστηκε ένα ακόμη παιχνίδι, στο οποίο η Αναγέννηση επικράτησε με σκορ 85-52.«Αγνώριστος στο Ρύσιο ο Ιπποκράτης, συνετρίβη από την Αναγέννηση με 85-52», άρθρο στον ιστότοπο της εφημερίδας «Η Ροδιακή», 29 Μαρτίου 2015.«Περίπατος για την Αναγέννηση», άρθρο στον ιστότοπο SuperBasket.gr, 27 Μαρτίου 2015. Στη σειρά των Ημιτελικών αντίπαλος της Αναγέννησης ήταν η Ένωση Σουρμένων-Ελληνικού. Εκεί ίσχυε η αντίστροφη κατάσταση, καθώς η ομάδα της Αττικής ήταν εκείνη με τις δύο νίκες στην Κανονική Περίοδο (62-67 και 80-56). Η Αναγέννηση γνώρισε άμεσα την τρίτη ήττα με σκορ 89-65 και κατ' αυτό τον τρόπο περιορίστηκε στη σειρά των Μικρών Τελικών.«Το Ελληνικό στους Τελικούς», άρθρο στον ιστότοπο Sport24.gr, 4 Απριλίου 2015. Επόμενος και τελευταίος αντίπαλος της ομάδας ήταν ο 3ος στην Κανονική Περίοδο Πρωτέας Βούλας, ο οποίος μετέφερε δύο νίκες (67-59 στην Αττική, 44-62 στο Νέο Ρύσιο). Ο Πρωτέας έκανε αμέσως το 3-0 νικώντας με σκορ 85-65, με αποτέλεσμα η Αναγέννηση να κλείσει τη χρονιά οριστικά στην 4η θέση.«Επιβλητικός και τρίτος ο Πρωτέας», άρθρο στον ιστότοπο Sdna.gr, 19 Απριλίου 2015.«Τέταρτη θέση στην Α1 γυναικών για την Αναγέννηση Νέου Ρυσίου», άρθρο στον ιστότοπο Tsiotras.blogspot.gr, 19 Απριλίου 2015.

Η πορεία της Αναγέννησης στο Κύπελλο Ελλάδος ξεκίνησε από τη «Φάση των 16» όπο και κατάφερε να κάμψει εντός έδρας την αντίσταση του Αθηναϊκού με σκορ 71-65.«Προκρίθηκε η Αναγέννηση Ν. Ρυσίου», άρθρο στον ιστότοπο NorthBasket.gr, 28 Σεπτεμβρίου 2014. Στη «Φάση των 8» σημείωσε δεύτερη νίκη, αυτή τη φορά εκτός έδρας απέναντι στον Άρη Πετρούπολης με σκορ 51-64.«Πρωτέας και Αναγέννηση στο Final-4», άρθρο στον ιστότοπο του ΣΠΟΡ FM, 21 Δεκεμβρίου 2014. Στις 13 και 15 Μαρτίου 2015 το Νέο Ρύσιο έλαβε μέρος στο Final-4 της διοργάνωσης που διεξήχθη στη Γλυφάδα. Στον Ημιτελικό νίκησε την οικοδέσποινα Τερψιθέα Γλυφάδας με σκορ 61-56,«Πρώτη φιναλίστ η Αναγέννηση», άρθρο στον ιστότοπο Gazzetta.gr, 13 Μαρτίου 2015.«Στον τελικό του κυπέλλου Ελλάδας γυναικών η Αναγέννηση Νέου Ρυσίου», άρθρο στον ιστότοπο Tsiotras.blogspot.gr, 13 Μαρτίου 2015. ωστόσο δεν κατάφερε να αποσπάσει το τρόπαιο καθώς ηττήθηκε με σκορ 46-42 από την νταμπλούχο Ένωση Σουρμένων-Ελληνικού.«Κυπελλούχος το Ελληνικό», άρθρο στον ιστότοπο Sport24.gr, 15 Μαρτίου 2015.«Repeat μέσω θρίλερ για το Ελληνικό», άρθρο στον ιστότοπο EuroHoops.gr, 15 Μαρτίου 2015.

 Επιστροφή στην Α2 Εθνική (2015-σήμερα) 
Τον Ιούνιο του 2015 ανακοινώθηκε η λύση της συνεργασίας της ομάδας με την Ελένη Καφαντάρη μετά από τρία χρόνια.«Τέλος η Καφαντάρη από την Αναγέννηση Ν. Ρυσίου», άρθρο στον ιστότοπο Sport24.gr, 19 Ιουνίου 2015. Ανακτήθηκε 22 Αυγούστου 2024. Στα τέλη του μήνα η διοίκηση έκανε γνωστή την πρόθεσή της να αποχωρήσει από την Α1 Εθνική λόγω αδυναμίας να ανταπεξέλεθει οικονομικά στο επίπεδο αυτό.«Πέφτει Α2 η Αναγέννηση Νέου Ρυσίου», άρθρο στον ιστότοπο του ΣΠΟΡ FM, 30 Ιουνίου 2015. Ανακτήθηκε 22 Αυγούστου 2024.«"Δεν ξέρω αν θα υπάρχουμε του χρόνου, δεν έχουμε καμία βοήθεια"!», άρθρο στον ιστότοπο WePlayBall.gr, 14 Μαρτίου 2015. Ανακτήθηκε 22 Αυγούστου 2024. Παράλληλα ανακοινώθηκε και η πρόσληψη του προπονητή Γιάννη Κούκου με άμεση συνεργάτιδα την Τασούλα Μύρβαλη. Στις αρχές Δεκεμβρίου η Μύρβαλη διαδέχθηκε τον Κούκο ως πρώτη προπονήτρια.«Πέρασε από το Ρύσιο ο Ολυμπιακός Βόλου», άρθρο στον ιστότοπο MagnesiaSports.gr, 6 Δεκεμβρίου 2015. Ανακτήθηκε 22 Αυγούστου 2024.  

Η ομάδα την περίοδο 2015-16 εντάχθηκε όπως και στο παρελθόν στο δυναμικό του Ομίλου Βορρά της Α2 Εθνικής, τον οποίο συνέθεσαν 12 σύλλογοι. Ολοκλήρωσε τις αγωνιστικές της υποχρεώσεις με 7 νίκες, 14 ήττες και 1 μηδενισμό, εικόνα που παρουσίαζε αυτούσια και η Α.Ε. Πυλαίας. Στην τελική κατάταξη η Αναγέννηση βρέθηκε πολύ χαμηλά, στη 10η θέση, ωστόσο απέφυγε τον υποβιβασμό στο τοπικό Πρωτάθλημα Θεσσαλονίκης.«Βαθμολογία Πρωταθλήματος Α2 Εθνικής Γυναικών (Όμιλος Βορρά) 2015-2016», πληροφορίες στον επόσημο ιστότοπο της Ελληνικής Ομοσπονδίας Καλαθοσφαίρισης. Ανακτήθηκε 22 Αυγούστου 2024. Σημειώνεται ότι ο μηδενισμός αφορούσε την απουσία ιατρού από το γήπεδο του Νέου Ρυσίου στην 3η Αγωνιστική.«Μηδενίστηκε λόγω γιατρού η Αναγέννηση Νέου Ρυσίου - Νίκη χωρίς αγώνα για τη Νίκη Βόλου», άρθρο στον ιστότοπο Tsiotras.blogspot.gr, 25 Οκτωβρίου 2015. Ανακτήθηκε 22 Αυγούστου 2024.«Μηδενισμός για Αναγέννηση, φουλ των διπλών στον Νότο», άρθρο στον ιστότοπο Sport24.gr, 25 Οκτωβρίου 2015. Ανακτήθηκε 22 Αυγούστου 2024. Κορυφαία σκόρερ της χρονιάς αναδείχθηκαν οι Ευαγγελία Νάστου (136 πόντοι σε 10 αγώνες, 13,60 κατά μ.ό.) και Σοφία Βασιλειάδου (175 πόντοι σε 14 αγώνες, 12,50 κατά μ.ό.). Για το θεσμό του Κυπέλλου η Αναγέννηση αγωνίστηκε σε ένα μόνο παιχνίδι της Α' Φάσης, στο οποίο ηττήθηκε με σκορ 66-52 από την ομάδα του Ηρακλή.«Πήραν το εισιτήριο τα φαβορί», άρθρο στον ιστότοπο WomenSports.gr, 24 Σεπτεμβρίου 2015. Ανακτήθηκε 22 Αυγούστου 2024.«Δράση στο Κύπελλο Γυναικών», άρθρο στον ιστότοπο BasketNet.gr, 23 Σεπτεμβρίου 2015. Ανακτήθηκε 22 Αυγούστου 2024.

Το επόμενο φθινόπωρο οι αγωνιστικές υποχρεώσεις του συλλόγου ξεκίνησαν από το Κύπελλο Ελλάδος. Ηττήθηκε στην πρεμιέρα της Α' Φάσης εκτός έδρας από την Ολύμπια Λάρισας με τελικό σκορ 50-45, με συνέπεια να αποκλειστεί από τη συνέχεια.«Πρόγραμμα και Αποτελέσματα Κυπέλλου Ελλάδος Γυναικών 2016-2017», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Ανακτήθηκε 22 Αυγούστου 2024.«Προκρίθηκε η Ολύμπια Λάρισας», άρθρο στον ιστότοπο της εφημερίδας «Ελευθερία», 19 Σεπτεμβρίου 2016. Ανακτήθηκε 22 Αυγούστου 2024.«Κύπελλο Γυναικών: Αποτελέσματα Α' Φάσης», άρθρο στον ιστότοπο NorthBasket.gr, 18 Σεπτεμβρίου 2016. Ανακτήθηκε 22 Αυγούστου 2024. Σε ό,τι αφορά το Πρωτάθλημα του Ομίλου Βορρά της Α2 Εθνικής για την περίοδο 2016-17, το Νέο Ρύσιο ολοκλήρωσε τις αγωνιστικές του υποχρεώσεις στην 8η θέση του τελικού βαθμολογικού πίνακα, σε σύνολο 12 σωματείων. Η συγκομιδή του ήταν 9 νίκες σε 22 αγώνες, ενώ παρατηρήθηκε και ισοβαθμία με τον 7ο στην κατάταξη Πιερικό Αρχέλαο.«Πρόγραμμα & Βαθμολογία Α2 Εθνικής Κατηγορίας Γυναικών (Όμιλος Βορρά) 2016-2017», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Ανακτήθηκε 22 Αυγούστου 2024. Καθήκοντα πρώτης προπονήτριας διατήρησε για μία ακόμη χρονιά η Μύρβαλη με βοηθό την Κάλι Αποστολίδου. Τους περισσότερους πόντους σημείωσε για λογαριασμό της ομάδας η αθλήτρια Αντωνία Ψαρρά (198 πόντοι σε 20 αγώνες, 9,90 κατά μ.ό.), με την Άννα Μούρτου να την ακολουθεί (172 πόντοι σε 21 αγώνες, 8,19 κατά μ.ό.). 

Η αγωνιστική δράση της επόμενης χρονιάς ξεκίνησε κατά το αναμενόμενο από το θεσμό του Κυπέλλου Ελλάδος. Η πορεία της ομάδας του Νεου Ρυσίου αποδείχθηκε σύντομη καθώς αποκλείστηκε στην πρεμιέρα της Α' Φάσης. Εκεί ηττήθηκε εκτός έδρας από τον Ηρακλή Θεσσαλονίκης με σκορ 68-62.«Πρόγραμμα και Αποτελέσματα Κυπέλλου Ελλάδος Γυναικών 2017-2018», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Ανακτήθηκε 22 Αυγούστου 2024.«Μίλησαν οι έδρες στις γυναίκες», άρθρο στον ιστότοπο της εφημερίδας «Δημοκρατική», 26 Σεπτεμβρίου 2017. Ανακτήθηκε 22 Αυγούστου 2024.«Τεράστια πρόκριση για Χανιά – Πάτησε γκάζι στο τέλος η Ηλιούπολη», άρθρο στον ιστότοπο WBasket.gr, 17 Σεπτεμβρίου 2017. Ανακτήθηκε 22 Αυγούστου 2024. Το Πρωτάθλημα Βορρά της περιόδου 2017-18 διοργανώθηκε με τη συμμετοχή 12 συλλόγων όπως και τα προηγούμενα. Στο πλαίσιο αυτό η ομάδα της Θεσσαλονίκης ολοκλήρωσε τις αγωνιστικές της υποχρεώσεις για την Κανονική Περίοδο έχοντας συλλέξει 15 νίκες και 7 ήττες. Στο βαθμολογικό πίνακα τοποθετήθηκε στην 3η θέση, χωρίς να παρατηρηθεί ισοβαθμία.«Βαθμολογίες και Αποτέλεσματα Αγωνιστικής Περιόδου 2017-2018», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Ανακτήθηκε 22 Αυγούστου 2024.«Στο μπαράζ ανόδου με την Πυλαία τα Καλύβια», άρθρο στον ιστότοπο Sport24.gr, 22 Απριλίου 2018. Ανακτήθηκε 22 Αυγούστου 2024. Ακολούθως η Αναγέννηση αναμετρήθηκε με την Ελευθερία Μοσχάτου, ομάδα που είχε τερματίσει στην αντίστοιχη θέση του Ομίλου Νότου προκειμένου να δημιουργηθεί σειρά προτεραιότητας ανόδου στην Α1 Εθνική εφόσον δημιουργούταν ανάγκη. Στον αγώνα αυτό ο σύλλογος της Βόρειας Ελλάδας ηττήθηκε με σκορ 61-52, συνεπώς θεωρήθηκε τρίτος επιλαχών για την άνοδο.«Αποτελέσματα Αγώνων Κατάταξης Α2 Εθνικής Κατηγορίας Γυναικών 2017-2018», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Ανακτήθηκε 22 Αυγούστου 2024.«Στην Α1 Γυναικών τα Καλύβια – Η Ελευθερία το μπαράζ με Αναγέννηση Ρυσίου!», άρθρο στον ιστότοπο AgapoToBasket.gr, 29 Απριλίου 2018. Ανακτήθηκε 22 Αυγούστου 2024.«Στην Α1 μπάσκετ γυναικών ο Γ.Α.Σ. Καλυβίων» , άρθρο στον ιστότοπο GoalPost.gr, 29 Απριλίου 2018. Ανακτήθηκε 22 Αυγούστου 2024. Κορυφαίες σκόρερ της ομάδας την περίοδο αυτή αναδείχθηκαν οι Αργυρή Τζίκου (215 πόντοι σε 21 αγώνες, 10,24 κατά μ.ό.) και Αντωνία Ψαρρά (201 πόντοι σε 20 αγώνες, 10,05 κατά μ.ό.).

Η επόμενη επίσημη αγωνιστική υποχρέωση της Αναγέννησης προγραμματίστηκε για το φθινόπωρο του 2018, οπότε και διαγωνίστηκε εκ νέου στο θεσμό του Κυπέλλου. Στην 1η Αγωνιστική της Α' Φάσης διασταυρώθηκε με τον Ολυμπιακό Βόλου τον οποίο και κέρδισε στην έδρα της με μεγάλη διαφορά στο σκορ, 74-36.«Πρόγραμμα και Αποτελέσματα Κυπέλλου Ελλάδος Γυναικών 2018-2019», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Ανακτήθηκε 22 Αυγούστου 2024.«Φυσιολογική ήττα για τον Ολυμπιακό Βόλου στο Ρύσιο», άρθρο στον ιστότοπο GoalPost.gr, 30 Σεπτεμβρίου 2018. Ανακτήθηκε 22 Αυγούστου 2024.«Κύπελλο Ελλάδας (Βορράς): Επίδειξη δύναμης για Πυλαία, εύκολα Καλαμαρία και Ρύσιο», άρθρο στον ιστότοπο WBasket.gr, 30 Σεπτεμβρίου 2018. Ανακτήθηκε 22 Αυγούστου 2024. Σε ό,τι αφορά το Πρωτάθλημα της Α2 Εθνικής Κατηγορίας για την αγωνιστική περίοδο 2018-19, το σωματείο του Νέου Ρυσίου συνέχισε να είναι άκρως ανταγωνιστικό. Η ολοκλήρωση της Κανονικής Περιόδου βρήκε την ομάδα για δεύτερη συνεχόμενη χρονιά στην 3η θέση της τελικής βαθμολογίας. Αυτή τη φορά παρατηρήθηκε ισοβαθμία με την Πυλαία, με τις δύο ομάδες να συλλέγουν από 17 νίκες και 5 ήττες. Ωστόσο το Νέο Ρύσιο βρισκόταν σε πλεονεκτική θέση χάρις στα μεταξύ τους αποτελέσματα. Σε κάθε περίπτωση καμία από τις δύο ομάδες δεν συμμετείχε σε περαιτέρω αγώνες κατάταξης.«Βαθμολογίες και Αποτέλεσματα Αγωνιστικής Περιόδου 2018-2019», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Ανακτήθηκε 22 Αυγούστου 2024.«“Κλείδωσαν” τη δεύτερη θέση ΠΑΣ και Κρόνος», άρθρο στον ιστότοπο Basketa.gr, 21 Απριλίου 2019. Ανακτήθηκε 22 Αυγούστου 2024. Παραγωγικότερη σκόρερ τη χρονιά αυτή ήταν η Ευαγγελία Νάστου (240 πόντοι σε 20 αγώνες, 12,00 κατά μ.ό.), ενώ ακολούθησαν οι Τατιανή Τζιότζιου (177 πόντοι σε 18 αγώνες, 9,83 κατά μ.ό.) και Αργυρή Τζίκου (159 πόντοι σε 19 αγώνες, 8,37 κατά μ.ό.).

Το επόμενο φθινόπωρο το Κύπελλο ήταν και πάλι ο πρώτος διαγωνισμός που συγκέντρωσε τις ομάδες της Α2 Εθνικής. Στην πρεμιέρα η Αναγέννηση αναμετρήθηκε με το συντοπίτη της Ηρακλή στην έδρα του. Η ήττα της με σκορ 50-46 σήμαινε και τον αποκλεισμό της από τη συνέχεια του θεσμού.«Πρόγραμμα και Αποτελέσματα Κυπέλλου Ελλάδος Γυναικών 2019-2020», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Ανακτήθηκε 22 Αυγούστου 2024.«Τα αποτελέσματα της Α' Φάσης του Κυπέλλου Γυναικών», άρθρο στον ιστότοπο AllStarBasket.gr, 15 Σεπτεμβρίου 2019. Ανακτήθηκε 22 Αυγούστου 2024. Στη συνέχεια η Αναγέννηση τοποθετήθηκε από κοινού με άλλες 11 ομάδες στον Όμιλο Βορρά της χρονιάς 2019-20. Ατυχώς η άφιξη της Πανδημίας του COVID-19 στην Ελλάδα είχε σαν συνέπεια την οριστική διακοπή του Πρωταθλήματος μετά τη 19η Αγωνιστική. Εκείνη τη στιγμή η ομάδα της Θεσσαλονίκης βρισκόταν στην 7η θέση με συλλογή από 9 νίκες και 10 ήττες (όσες και ο Πιερικός Αρχέλαος).«Βαθμολογία και Αποτελέσματα Α2 Εθνικής Κατηγορίας (Όμιλος Βορρά) 2019-2020», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Ανακτήθηκε 22 Αυγούστου 2024.«Επίσημο: Αναστολή επ΄αόριστον όλων των Εθνικών Πρωταθλημάτων Καλαθοσφαίρισης», άρθρο στον ιστότοπο WBasket.gr, 11 Μαρτίου 2020. Ανακτήθηκε 22 Αυγούστου 2024.«Οριστική διακοπή στα πρωταθλήματα της ΕΟΚ», άρθρο στον ιστότοπο AgapoToBasket.gr, 4 Μαΐου 2020. Ανακτήθηκε 22 Αυγούστου 2024. Κορυφαία σκόρερ της αγωνιστικής περιόδου αναδείχθηκε η Ελευθερία Καλομιτσίνη (203 πόντοι σε 18 αγώνες, 11,28 κατά μ.ό.). Το καλοκαίρι ανακοινώθηκε και η λύση της συνεργασίας της ομάδας με τις προπονήτριες Τασούλα Μύρβαλη και Κάλι Αποστολίδου.««Τέλος» η Μύρβαλη», άρθρο στον ιστότοπο Basketa.gr, 21 Ιουνίου 2020. Ανακτήθηκε 22 Αυγούστου 2024.«Παρελθόν από την Αναγέννηση Νέου Ρυσίου η Μύρβαλη», άρθρο στον ιστότοπο Tsiotras.blogspot.com, 21 Ιουνίου 2020. Ανακτήθηκε 22 Αυγούστου 2024.«Τελος απο την Αναγέννηση Νέου Ρυσίου η Κάλι Αποστολίδου», άρθρο στον ιστότοπο NorthBasket.gr, 28 Ιουνίου 2020. Ανακτήθηκε 22 Αυγούστου 2024. 

Το επόμενο φθινόπωρο η ομάδα της Θεσσαλονίκης, αν και τυπικά δεν είχε υποβιβαστεί από τις Εθνικές Κατηγορίες, τελικά ανακατευθύνθηκε στο τοπικό Πρωτάθλημα Θεσσαλονίκης με νέο προπονητή το Βαγγέλη Κουλακιώτη.«Βαθμολογία και Αποτελέσματα Πρωταθλήματος Γυναικών 2019-2020 (Κανονική Περίοδος)», πληροφορίες στον επίσημο ιστότοπο της Ε.ΚΑ.Σ. Θεσσαλονίκης. Ανακτήθηκε 23 Αυγούστου 2024.«Αναλαμβάνει τις γυναίκες του Ρυσίου ο Κουλακιώτης», άρθρο στον ιστότοπο NorthBasket.gr, 1 Ιουλίου 2020. Ανακτήθηκε 22 Αυγούστου 2024. Ωστόσο τα Πρωταθλήματα της περιόδου 2020-21 διακόπηκαν ξανά λόγω COVID-19, τα περισσότερα έχοντας διεξάγει 1 έως 3 αγωνιστικές, με αποτέλεσμα να θεωρηθούν τα περισσότερα τελικά από τους αρμόδιους φορείς ως μη γενόμενα, ιδίως σε ό,τι αφορά προβιβασμούς και υποβιβασμούς.«Ανακοίνωση: Αναστολή όλων των Πρωταθλημάτων της Ε.ΚΑ.Σ.Θ.», ανάρτηση στον επίσημο ιστότοπο της Ένωσης Καλαθοσφαιρικών Σωματείων Θεσσαλονίκης, 2 Νοεμβρίου 2020. Ανακτήθηκε 23 Αυγούστου 2024.

Τον Ιούνιο του 2021 ανακοινώθηκε η έναρξη της συνεργασίας του τμήματος με τον προπονητή Γιώργο Ατακτίδη.«Ανακοίνωσε Ατακτίδη η Αναγέννηση Νέου Ρυσίου», άρθρο στον ιστότοπο NorthBasket.gr, 29 Ιουνίου 2021. Ανακτήθηκε 23 Αυγούστου 2024. Τον Ιανουάριο του 2022 ο Ατακτίδης αντικαταστάθηκε, με το σωματείο να επικαλείται διαφορά φιλοσοφίας. Στη θέση του προπονητή ανακοινώθηκε ο Σταύρος Σαμακοβλής, ο οποίος παρέμεινε μέχρι το Μάιο.«Τέλος ο Ατακτίδης, αναλαμβάνει ο Σαμακοβλής το γυναικείο του Ρυσίου», άρθρο στον ιστότοπο NorthBasket.gr, 27 Ιανουαρίου 2022. Ανακτήθηκε 23 Αυγούστου 2024.«Έλυσε τη συνεργασία του με το Ρύσιο ο Σταύρος Σαμακοβλής», άρθρο στον ιστότοπο NorthBasket.gr, 9 Μαΐου 2022. Ανακτήθηκε 23 Αυγούστου 2024. Στο αγωνιστικό κομμάτι η Αναγέννηση επανήλθε το Σεπτέμβριο του 2021 στο επίπεδο των εθνικών πρωταθλημάτων και, κατά το αναμενόμενο, ξεκίνησε τη χρονιά από το Κύπελλο Ελλάδος. Ξεπέρασε άνευ αγώνος της 1η Αγωνιστική της Α' Φάσης και στη 2η Αγωνιστική υποδέχθηκε στην έδρα της το Λασσάνη Κοζάνης. Παίρνοντας τη νίκη με μεγάλη διαφορά, 64-41, πέρασε επιτυχώς στη «Φάση των 16». Εκεί αντιμετώπισε στην έδρα της τον Π.Α.Σ. Γιάννινα, ομάδα της ανώτατης εθνικής κατηγορίας. Γνώρισε βαριά ήττα με το τελικό σκορ να διαμορφώνεται σε 40-77 και αυτονόητα αποκλείστηκε από τη συνέχεια.«Πρόγραμμα και Αποτελέσματα Κυπέλλου Ελλάδος Γυναικών 2021-2022», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Ανακτήθηκε 23 Αυγούστου 2024.«Ματαίωση του ΑΜΣ Αναγέννηση Νέου Ρυσίου-ΓΣ Έσπερος Λαμίας», άρθρο στον ιστότοπο MakSports.gr, 22 Σεπτεμβρίου 2021. Ανακτήθηκε 23 Αυγούστου 2024.«ύπελλο Ελλάδος Μπάσκετ Γυναικών: Αναγέννηση Νέου Ρυσίου - Γ.Σ.Κ. Λασσάνης Κοζάνης 64-41 | Αποκλείστηκαν οι "πρασινες"», άρθρο στον ιστότοπο Kozani.tv, 4 Οκτωβρίου 2021. Ανακτήθηκε 23 Αυγούστου 2024.«Κύπελλο γυναικών: Τα αποτελέσματα της 2ης αγωνιστικής της Α΄ Φάσης - Ποια τα ζευγάρια της Β΄ Φάσης», άρθρο στον ιστότοπο της εφημερίδας «Φως», 3 Οκτωβρίου 2021. Ανακτήθηκε 23 Αυγούστου 2024.«Αναγέννηση Νέου Ρυσίου - ΠΑΣ Γιάννινα WBC 40-77: Εύκολα και άνετα πήρε την πρόκριση για τα προημιτελικά», άρθρο στον ιστότοπο EpirusBasket.gr, 10 Οκτωβρίου 2021. Ανακτήθηκε 23 Αυγούστου 2024.«Άνετη πρόκριση στους «8» για τον ΠΑΣ Γιάννινα WBC», άρθρο στον ιστότοπο της εφημερίδας «Ηπειρωτικός Αγών», 10 Οκτωβρίου 2021. Ανακτήθηκε 23 Αυγούστου 2024. Το Πρωτάθλημα της Α2 Εθνικής Κατηγορίας της χρονιάς 2021-22, εν μέσω αναδιοργάνωσης λόγω των υγειονομικών μέτρων των προηγούμενων πολλών μηνών, διοργανώθηκε με τη συγκρότηση τεσσάρων Ομίλων. Το Νέο Ρύσιο τοποθετήθηκε στον 1ο Όμιλο Βορρά, με επτά ακόμη συλλόγους. Την περίοδο αυτή, η οποία ολοκληρώθηκε χωρίς περαιτέρω προβλήματα, συγκέντρωσε 11 νίκες και 3 ήττες. Τερμάτισε στην 3η θέση του Ομίλου.«Βαθμολογίες και Αποτέλεσματα Αγωνιστικής Περίοδο 2021-2022», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Ανακτήθηκε 23 Αυγούστου 2024.«Α2 Γυναικών: Αποτελέσματα (10/4)», άρθρο στον επίσημο ιστότοπο της Ελληνικής Ομοσπονδίας Καλαθοσφαίρισης, 10 Απριλίου 2022. Ανακτήθηκε 23 Αυγούστου 2024.   

Προπονητής του γυναικείου τμήματος της Αναγέννησης διετέλεσε το επόμενο διάστημα ο Αλέξανδρος Μαυρίδης, ο οποίος τα προηγούμενα χρόνια καθοδηγούσε τα τμήματα Νεανίδων και Κορασίδων. Το Σεπτέμβριο η Αναγέννηση συμμετείχε στην 1η Αγωνιστική της Α' Φάσης του Κυπέλλου Ελλάδος, όπου κληρώθηκε εναντίον της Χ.Α.Ν.Θ. Αν και κατάφερε να κερδίσει με σκορ 62-48, δεν πραγματοποίηθηκε ο επόμενος αγώνας της με δική της υπαιτιότητα και συνεπώς ανακόπηκε η πορεία της στο θεσμό.«Πρόγραμμα και Αποτελέσματα Κυπέλλου Ελλάδος Γυναικών 2022-2023», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Ανακτήθηκε 23 Αυγούστου 2024.«Τα αποτελέσματα στους πρώτους αγώνες του Κυπέλλου Γυναικών», άρθρο στον ιστότοπο Gazzetta.gr, 17 Σεπτεμβρίου 2022. Ανακτήθηκε 23 Αυγούστου 2024. Το Πρωτάθλημα της περιόδου 2022-23 διοργανώθηκε ξανά με τη συγκρότηση τεσσάρων μικρότερων Ομίλων αντί για δύο. Το Νέο Ρύσιο τοποθετήθηκε στον 1ο Όμιλο Βορρά, με οκτώ ακόμη συλλόγους. Ολοκλήρωσε τις αγωνιστικές του υποχρεώσεις στην 6η θέση του βαθμολογικού πίνακα, έχοντας συγκεντρώσει 7 νίκες και 9 ήττες.«Βαθμολογίες και Αποτέλεσματα Αγωνιστικής Περίοδο 2022-2023», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Ανακτήθηκε 23 Αυγούστου 2024.«H αυλαία της κανονικής περιόδου της Α2 Γυναικών», άρθρο στον ιστότοπο AgapoToBasket, 5 Μαρτίου 2023. Ανακτήθηκε 23 Αυγούστου 2024. Την περίοδο αυτή διοργανώθηκαν για πρώτη φορά Play-Offs και Play-Outs, όπου το σωματείο του Νέου Ρυσίου κλήθηκε να διεκδικήσει την παραμονή του στην Κατηγορία απέναντι στον Απόλλωνα Καλαμαριάς που είχε τερματίσει στην 5η θέση. Στη σειρά η Αναγέννηση προηγούταν ήδη με δύο νίκες από την Κανονική Περίοδο και χρειαζόταν μία ακόμη. Στο πρώτο παιχνίδι ο Απόλλων έδωσε παράταση στη διαδικασία κερδίζοντας στην έδρα του με σκορ 60-50 και κάνοντας το 1-2 στη σειρά. Ήταν στο δεύτερο παιχνίδι όπου η Αναγέννηση κέρδισε στην έδρα της με σκορ 71-59, εξασφαλίζοντας ένα εισιτήριο για την Α2 Εθνική την επόμενη χρονιά.«Αποτελέσματα Play-Offs και Play-Outs Α2 Εθνικής Κατηγορίας Γυναικών 2022-2023», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Ανακτήθηκε 23 Αυγούστου 2024.  

Το φθινόπωρο του 2023 η Αναγέννηση ξεκίνησε, ως συνήθως, με τις υποχρεώσεις της για το Κύπελλο Ελλάδος. Δεν μακροημέρευσε, καθώς αποκλείστηκε στην πρεμιέρα από τον Πανσερραϊκό. Ο τελευταίος επικράτησε στην έδρα του με μεγάλη διαφορά, 67-35.«Πρόγραμμα και Αποτελέσματα Κυπέλλου Ελλάδος Γυναικών 2023-2024», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Ανακτήθηκε 23 Αυγούστου 2024.«Οι «Λιονταρίνες» του Πανσερραϊκού πέρασαν άνετα το Ρύσιο και περιμένουν τον Άρη», άρθρο στον ιστότοπο της εφημερίδας «Ανεξάρτητος», 22 Σεπτεμβρίου 2023. Ανακτήθηκε 23 Αυγούστου 2024. Μέχρι και τον Οκτώβριο προπονητής του συλλόγου εξακολουθούσε να είναι ο Μαυρίδης, ωστόσο στα τέλη Οκτωβρίου ανακοινώθηκε η πρόσληψη του Θανάση Κυρκούση.«Ο Κυρκούσης στον πάγκο της Αναγέννησης Νέου Ρυσίου», άρθρο στον ιστότοπο NorthBasket.gr, 28 Οκτωβρίου 2023. Ανακτήθηκε 23 Αυγούστου 2024. Το Πρωτάθλημα της περιόδου 2023-24 επέστρεψε στην οργανωτική μορφή που είχε προ COVID-19, με τις ομάδες να μοιράζονται σε δύο Ομίλους μόνο, βάσει γεωγραφικών κριτηρίων. Το Νέο Ρύσιο τοποθέτηκε στον Όμιλο Βορρά, από κοινού με 11 ακόμη ομάδες. Δεν κατάφερε να επιδείξει υψηλές επιδόσεις, συλλέγοντας μόνο 6 νίκες σε 22 αγωνιστικές. Την ίδια επίδοση είχε και η Μ.Ε.Ν.Τ., η οποία όμως βρέθηκε σε πλεονεκτική θέση στην ισοβαθμία βάσει των μεταξύ τους αποτελεσμάτων. Στην τελική κατάταξη της Κανονικής Περιόδου η Αναγέννηση τοποθετήθηκε στην 10η θέση.«Βαθμολογίες και Αποτέλεσματα Αγωνιστικής Περίοδο 2023-2024», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Ανακτήθηκε 23 Αυγούστου 2024.«Α2 Γυναικών: Έπεσε η αυλαία της regular season – Τα ζευγάρια σε Play Offs και Play Out», άρθρο στον ιστότοπο SuperBasket.gr, 28 Απριλίου 2024. Ανακτήθηκε 23 Αυγούστου 2024. Δυο αγωνιστικές πριν το τέλος την τεχνική ηγεσία της ομάδας είχε αναλάβει ο Κώστας Γιάνναρος.«Στο τιμόνι του Ρύσιου ο Κωνσταντίνος Γιάνναρος», άρθρο στον ιστότοπο NorthBasket.gr, 17 Απριλίου 2024. Ανακτήθηκε 23 Αυγούστου 2024. Η ομάδα εναπόθεσε τις ελπίδες της για παραμονή στα Play-Outs, όπου αντιμετώπισε τα Ιωάννινα (προτελευταία στην κατάταξη) με πλεονέκτημα έδρας. Οι ομάδες χρειάζονταν να συλλέξουν δύο νίκες με τη σειρά να αποδεικνύεαι αμφίρροπη. Η Αναγέννηση κέρδισε το πρώτο παιχνίδι με σκορ 43-35, τα Ιωάννινα το δεύτερο στην έδρα τους με σκορ 53-47 και τελικά η Αναγέννηση επιβίωσε βγαίνοντας νικήτρια με σκορ στο τρίτο παιχνίδι με σκορ 48-45.«Αποτελέσματα Play-Offs και Play-Outs Α2 Εθνικής Κατηγορίας Γυναικών 2023-2024», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Ανακτήθηκε 23 Αυγούστου 2024.«Αναγέννηση Νέου Ρυσίου-Ioannina WBC 43-35: Ξεκίνημα στα playout με ήττα», άρθρο στον ιστότοπο EpirusBasket.gr, 12 Μαΐου 2024. Ανακτήθηκε 23 Αυγούστου 2024.«“Ζωντανές” για την παραμονή οι γυναίκες του IBC!», άρθρο στον ιστότοπο Super-fm.gr, 19 Μαΐου 2024. Ανακτήθηκε 23 Αυγούστου 2024.«Έδωσε μάχη αλλά δεν ήρθε η παραμονή για τις γυναίκες του IBC», άρθρο στον ιστότοπο IoanninaGoal.gr, 23 Μαΐου 2024. Ανακτήθηκε 16 Αυγούστου 2024. 

 Περίοδοι σε εθνικές κατηγορίες 
ΠερίοδοςΚατηγορίαΘέσηΚορυφαία Σκόρερ ΚΠΚύπελλο2009-10 2Α2 Εθνική 6 - 17-9 - - ? Β' Φάση 2-  -  -2010-11 2Α2 Εθνική 3 Κατάταξης 17-5 0-1 - ? 1η - Α' Φάσης 1-  -  -2011-12 2Α2 Εθνική 3 Κατάταξης ? αποσ. - Μαρία Ρούσσου 2η - Α' Φάσης 2-  -  -2012-13 2Α2 Εθνική 1 - 20-2 - - Αλεξάνδρα Γιαννοπούλου Φάση των 8 4-  -  -2013-14 1Α1 Εθνική 6 Play-Offs 8-10 2-2 - Ναυσικά Σταυρίδου Φάση των 16 1-  -  -2014-15 1Α1 Εθνική 4 Play-Offs 8-10 1-2 - Έζια Λόγκαν 2η θέση 4-  -  -2015-16 2Α2 Εθνική 10 - 7-14-1 - - Ευαγγελία Νάστου 2η - Α' Φάσης 1-  -  -2016-17 2Α2 Εθνική 8 - 9-13 - - Αντωνία Ψαρρά 1η - Α' Φάσης 1-  -  -2017-18 2Α2 Εθνική 3 Κατάταξης 15-7 0-1 - Αργυρή Τζίκου 1η - Α' Φάσης 1-  -  -2018-19 2Α2 Εθνική 3 - 17-5 - - Ευαγγελία Νάστου 2η - Α' Φάσης 2-  -  -2019-20 2Α2 Εθνική 7 - 9-10 - - Ελευθερία Καλομιτσίνη 1η - Α' Φάσης 1-  -  -2021-22 2Α2 Εθνική 3 - 11-3 - - ? Φάση των 16 2-  -  -2022-23 2Α2 Εθνική 6 Play-Outs 7-9 - 1-1 ? 2η - Α' Φάσης 2-  -  -2023-24 2Α2 Εθνική 10 Play-Outs 6-16 - 2-1 ? 2η - Α' Φάσης 1-  -  -

 Σήμα 
Με την πάροδο του χρόνου το σήμα της ομάδας αλλάζει μορφές. Στη διάρκεια της δεκαετίας του 2010 τα τμήματα καλαθοσφαίρισης χρησιμοποιούσαν μια φλεγόμενη μπάλα καλαθοσφαίρισης. Ωστόσο πρόσφατα ο μητρικός σύλλογος δημιούργησε νέο σήμα σε μορφή ασπίδας και τα διάφορα τμήματα υιοθέτησαν το καθένα τη δική του παραλλαγή αυτού.

 Πρόσωπα 
+Διακεκριμένες καλαθοσφαιρίστριεςΕθνΟνοματεπώνυμο  Μαρία Αυτζή   Σοφία Βασιλειάδου  Στέλλα Βατσιτσίδου  Αλεξάνδρα Γιαννοπούλου  Ελευθερία Καλομιτσίνη   Εύα Κατωπόδη  Άννα Κιζηρίδου  Κατερίνα Κωστανάκη  Ρούλα Μούλη   Άννα Μούρτου  Νόρα Μπάμπικερ  Τασούλα Μύρβαλη  Ευαγγελία Νάστου   Αναστασία ΠαπαδάκηΕθνΟνοματεπώνυμο  Μαρία Ρούσσου   Κική Σαμαρά  Φαίδρα Σκιαδοπούλου  Ναυσικά Σταυρίδου  Αργυρή Τζίκου   Τατιανή Τζιότζιου  Αντωνία Ψαρρά  Έζια Λόγκαν  Ντραγκάνα Γκόμπελιτς  Μόνικα Γαβρίλοσκα 

<div style="clear: both">

+ΠροπονητέςΕθνΟνοματεπώνυμοΘητεία  Βιβή Διαβολεμένου  ? - Ιουν 2012  Ελένη Καφαντάρη  Ιουλ 2012 - Ιουν 2015  Γιάννης Κούκος  Ιουλ 2015 - Δεκ 2015  Τασούλα Μύρβαλη  Δεκ 2015 - Ιουν 2020  Βαγγέλης Κουλακιώτης  Ιουλ 2020 - Νοε 2020  Γιώργος Ατακτίδης  Ιουν 2021 - Ιαν 2022  Σταύρος Σαμακοβλής  Ιαν 2022 - Μαϊ 2022   Αλέξανδρος Μαυρίδης  Ιουν 2022 - Οκτ 2023  Θανάσης Κυρκούσης  Οκτ 2023 - Απρ 2024  Κώστας Γιάνναρος  Απρ 2024 - Δεκ 2024  Σάββας Ντολόπουλος  Δεκ 2024 - σήμερα
<div style="clear: both">

 Τρέχουσα αγωνιστική περίοδος 
Κατά την τρέχουσα αγωνιστική περίοδο, 2024-25, ο Α.Μ.Σ. Αναγέννηση Νέου Ρυσίου λαμβάνει μέρος στο Πρωτάθλημα της Α2 Εθνικής Κατηγορίας Γυναικών που διοργανώνει η Ελληνική Ομοσπονδία Καλαθοσφαίρισης και ειδικότερα στον Όμιλο Βορρά.

Σε ό,τι αφορά το θεσμό του Κυπέλλου Ελλάδος, ο σύλλογος κληρώθηκε στην πρεμιέρα της Α' Φάσης απέναντι στους Πάνθηρες Καβάλας. Εκεί γνώρισε βαριά εκτός έδρας ήττα με σκορ 84-55 με συνέπεια να αποκλειστεί από τη συνέχεια της διοργάνωσης.«Πρόγραμμα και Αποτελέσματα Κυπέλλου Ελλάδος Γυναικών 2024-2025», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Ανακτήθηκε 3 Ιανουαρίου 2025.«Βαθμολογία και Πρόγραμμα Κυπέλλου Ελλάδος Γυναικών Αγωνιστικής Περιόδου 2024-2025», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Ανακτήθηκε 3 Ιανουαρίου 2025.«Πάνθηρες Καβάλας: Άνετη νίκη στο ξεκίνημα της χρονιάς», άρθρο στον ιστότοπο KavalaPost.gr, 15 Σεπτεμβρίου 2024. Ανακτήθηκε 3 Ιανουαρίου 2025.

Έδρα της Αναγέννησης είναι το Δημοτικό Κλειστό Γυμναστήριο Νέου Ρυσίου, χωρητικότητας 350 θέσεων. Πρόεδρος του διοικητικού συμβουλίου και γενικός αρχηγός είναι ο Δημήτρης Ασημόπουλος. Την τεχνική ηγεσία της ομάδας διατήρησε μέχρι το Δεκέμβριο του 2024 ο Κωνσταντίνος Γιάνναρος. Ξεκινώντας από τη 10η Αγωνιστική ο τελευταίος αντικαταστάθηκε από το Σάββα Ντολόπουλο.«Αναλαμβάνει και τις γυναίκες του Ρυσίου ο Σάββας Ντολόπουλος», άρθρο στον ιστότοπο NorthBasket.gr, 11 Δεκεμβρίου 2024. Ανακτήθηκε 22 Δεκεμβρίου 2024.«Ντολόπουλος αντί Γιάνναρου στις γυναίκες της Αναγέννησης Νέου Ρυσίου», άρθρο στον ιστότοπο Tsiotras.blogspot.com, 11 Δεκεμβρίου 2024. Ανακτήθηκε 22 Δεκεμβρίου 2024. Το ρόστερ της Αναγέννησης Νέου Ρυσίου για την αγωνιστική περίοδο 2024-2025 συνθέτουν οι παρακάτω αθλήτριες:

 Α.Μ.Σ. Αναγέννηση Νέου Ρυσίου - Roster 2024-25  
 Αρ. Εθν. Όνοματεπώνυμο Θέση Γέννηση Ύψος 4  Ουζούνη, Μάγδα 1  170 cm 5  Στεργίου, Κωνσταντίνα 4  178 cm 6  Γράψα, Εύα 1  175 cm 7  Γράψα, Ευτυχία 2  175 cm 8  Βαλαβάνη, Αμελία 1-2  170 cm 9  Κουλακιώτη, Αιμίλια 5  179 cm 10  Μπεγκούμ, Οζέν 3  178 cm 12  Πατούνη, Εφη 3  180 cm 13  Ντολοπούλου, Ελένη 4  185 cm 15  Τόγια, Νίκη 5  190 cm 16  Παπά, Ιωάννα 2  176 cm 23  Τικούδη, Πολυξένη 3  170 cm 77  Αντωνίου, Κατερίνα 3  175 cm
 Προπονητής: Σάββας Ντολόπουλος   Ενημέρωση: 3 Ιανουαρίου 2025

 Τμήματα υποδομής 
Ο σύλλογος διατηρεί ακαδημίες νεαρών αθλητριών που λαμβάνουν μέρος στα Πρωταθλήματα που διοργανώνει η Ένωση Καλαθοσφαιρικών Σωματείων Θεσσαλονίκης σε επίπεδο Παγκορασίδων, Κορασίδων και Νεάνιδων.

 Παραπομπές 

 Εξωτερικοί σύνδεσμοι 



 Αναγέννηση Νέου Ρυσίου (καλαθοσφαίριση γυναικών), επίσημος λογαριασμός στο YouTube.
 «Α.Μ.Σ. Αναγέννηση Νέου Ρυσίου (Γυναίκες)», στατιστικά στο επίσημο αρχείο της Ελληνικής Ομοσπονδίας Καλαθοσφαίρισης.

Καλαθοσφαιριση Γυναικων
Κατηγορία:Ελληνικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης το 2000
Κατηγορία:Σωματεία Ε.ΚΑ.Σ.Θ.